Cyflafan Re'im

Ymosodiad ar ŵyl gerddorol a gynhelid ar gyrion Re'im, cibwts yn ne Israel, oedd cyflafan Re'im a gyflawnwyd gan Hamas fel rhan o'i cyrch ar 7 Hydref 2023, a sbardunodd Rhyfel Gaza (2023). Lladdwyd mwy na 260 o bobl a oedd yn ymweld â'r ŵyl, "Israeli music festival: 260 bodies recovered from site where people fled in hail of bullets", BBC (10 Hydref 2023). Archifwyd o'r dudalen we wreiddiol drwy gyfrwng archive.today ar 11 Hydref 2023. a châi'r ymosodiad ei ystyried gan y nifer fwyaf o wledydd, sefydliadau anllywodraethol, a mudiadau dyngarol fel esiampl o derfysgaeth yn erbyn sifiliaid. Mae rhai hefyd wedi disgrifio'r lladdfa yn enghraifft o lanhau ethnig neu hil-laddiad gwrth-Semitaidd. Hwn yw'r ymosodiad terfysgol gwaethaf yn hanes Israel. "What to know about the deadly Hamas attack on an Israeli music festival", Al Jazeera (10 Hydref 2023). Archifwyd o'r dudalen we wreiddiol drwy gyfrwng archive.today ar 11 Hydref 2023.

Targed yr ymosodiad oedd "Supernova", gŵyl cerddoriaeth trans i ddathlu gŵyl Iddewig Sukkot, a gynhelid yn yr awyr agored ger Re'im, nid nepell oddi wrth y ffin rhwng Israel a Llain Gaza. Cychwynnodd y cyrch oddeutu 7 o'r gloch yn y bore, pan glywid larwm yn rhybuddio am rocedi a dechreuodd y dathlwyr ffoi. Amgylchynwyd ardal yr ŵyl gan aelodau Hamas mewn gwisg filwrol, wedi cyrraedd o Lain Gaza ar feiciau modur, tryciau, a pharagleiderau, a dechreuasant saethu ar y dorf o filoedd o bobl. Rachel Lavin, Yennah Smart et al., "How Israel’s Supernova music festival turned into a massacre", The Times (9 Hydref 2023). Archifwyd o'r dudalen we wreiddiol drwy gyfrwng archive.today ar 11 Hydref 2023. Cafodd rhai ohonynt eu lladd wrth guddio mewn llochesau cyrch awyr, llwyni, a pherllannau. Achoswyd tagfa draffig yn y maes parcio a'r ffordd wrth i bobl geisio dianc, a saethodd yr ymosodwyr hefyd ar y cerbydau. Cafodd rhai o'r anafedigion eu saethu eto oddi agos i'w dienyddio. Yn ôl tystion, cafodd rhai o'r merched eu treisio cyn eu lladd. Orlando Radice, "Girls 'raped next to their dead friends' at rave massacre", The Jewish Chronicle (9 Hydref 2023). Archifwyd o'r dudalen we wreiddiol drwy gyfrwng archive.today ar 9 Hydref 2023. "Israeli official confirms women were raped during Hamas attack", Yahoo News (10 Hydref 2023). Archifwyd o'r dudalen we wreiddiol drwy gyfrwng archive.today ar 11 Hydref 2023.

Yn ogystal â'r niferoedd o farwolaethau ac anafiadau, cafodd rhai eu herwgipio a'u cymryd yn wystlon i Lain Gaza, ac mae eu tynged yn ansicr. Ar yr un diwrnod, dygodd Hamas gyrchoedd ar gymunedau cyfagos gan ladd cannoedd o sifiliaid a milwyr Israelaidd a dinasyddion o wledydd eraill yn Netiv HaAsara, Be'eri, Kfar Aza, Nir Oz, ac Holit.

 Cyfeiriadau 

Reim
Categori:Rhyfel Gaza (2023–25)
Categori:Terfysgaeth yn Israel